Rune Bratseth

Rune Bratseth (født 19. mars 1961 i Trondheim) er norsk tidligere fotballspiller. Han var sportsdirektør i Rosenborg fra 1995 til 2007. Han jobber som ekspertkommentator i Viasat 4 og spesialkonsulent for Olavsfestdagene, og har sittet i Rosenborgs styre siden 2015.


== Biografi ==
Han er sønn av møbelhandler Ole Bratseth og sykepleier Åse Bratseth. Rune Bratseth er gift og har barn, deriblant fotballspiller Eivind Bratseth. Etter avgangseksamen ved språklinjen ved Gerhard Schønings skole og førstegangstjenesten studerte han i tre år ved Trondheim lærerhøgskole og i ett år på idrettshøgskole i byen.Bratseth begynte å spille fotball i tiårsalderen i Trondheim-klubben Nidelv, der han ble værende i elleve år. Karrieren som toppspiller startet hos Rosenborg som følge av at daværende Rosenborg-spiller Knut Thorbjørn Eggen tipset klubben sin om ham. På høsten i 1982 var Eggen invitert til å være dommer under en fotballturnering der ungdommer fra ulike kristne menigheter stilte med egne fotballag. Bratseth stilte for et lag som representerte Indremisjonen. Eggen ble så imponert over Bratseth at han fikk ordnet med prøvespill for Rosenborg, som igjen førte til kontrakt med klubben.
Bratseth spilte for Rosenborg i sesongene 1984–1986, og deretter for den tyske klubben Werder Bremen 1987–1994. Her hadde Bratseth stor suksess og var med på å vinne Bundesliga i 1988 og 1993, den tyske cupen i 1991 og 1994 samt cupvinnercupen i 1992. Han fikk sin landslagsdebut i 1986 i en privatkamp mot Grenada, som Norge vant 2–1. Han spilte 60 kamper for det norske landslaget i løpet av en periode på åtte år og scoret fire mål. Han ble tildelt Olavstatuetten i 1993. Bratseth la opp i 1994 etter å ha spilt 230 A-kamper for Werder Bremen. I 1995 takket han nei da Alex Ferguson forsøkte få ham til å snøre på seg fotballskoene igjen for å hente ham til Manchester United. Bratseth har også avslått overganger til Roma og Tottenham.Under prisutdelingene av Ballon d'Or, en kåring av verdens beste spiller, endte Bratseth i 1992 på 20. plass og i 1993 på 15. plass.I 2010 ble Bratseth ansatt som spesialkoordinator og prosjektansvarlig i Olavsfestdagene.
Med tiden 4,69 sekunder ble han notert med en av de raskeste tidene av en norsk fotballspiller på 40-meters sprint.Bratseth har tilkjennegitt et kristent livssyn.


== Meritter ==
1985: Seriemester med Rosenborg
1988 og 1993: Bundesligamester med Werder Bremen
1991 og 1994: Tysk cupmester
1992: Vant cupvinnercupen med Werder Bremen


== Karriere som spiller ==
* Kun seriekamper.


== Utmerkelser ==
Bratseth ble i 1994 tildelt St. Olavsmedaljen.


== Referanser ==


== Eksterne lenker ==
(en) Rune Bratseth – kategori av bilder, video eller lyd på Commons 
(en) Rune Bratseth på Internet Movie Database 
(de) Rune Bratseth – Munzinger Sportsarchiv 
(en) Rune Bratseth – FIFA 
(en) Rune Bratseth – UEFA 
(en) Rune Bratseth – Transfermarkt 
(en) Rune Bratseth – national-football-teams.com 
(de) Rune Bratseth – fussballdaten.de 
(en) Rune Bratseth – EU-Football.info 
(no) Rune Bratseth – Norges Fotballforbund 
(en) Rune Bratseth – FBref 
(no) Rune Bratseth i Norsk biografisk leksikon
(no) Ukas legende: Rune Bratseth Wikiquote: Rune Bratseth – sitater